stanford-oval/wikipedia huggingface dataset:
סנחריב
מלחמות נוספות וסוף ימיו

תחילת שלטונו של סנחריב התאפיינה במרידות ברחבי האימפריה; מרידות אלה נוצלו גם על ידי העיר בבל. ב-703 לפנה"ס, אציל בבלי בשם מרדוך-זכיר-שומי השני ניצל את המהומה ועלה לשלטון למספר חודשים. הוא הורד מהשלטון באותה שנה על ידי המלך הכשדי מרדוך-אפלה-אידינה השני שהגיע והתקבל בבבל ברצון. הוא חידש את הברית עם עילם וגייס את כל ערי בבל הגדולות, וכן את הארמים והכשדים. הצבא האשורי יצא לקרב נגדו ליד כיש; הוא נמנע מעימות גלוי, ברח משדה הקרב ולא חזר יותר לבבל. סנחריב כבש את בבל, בזז את ארמונו של מרדוך-אפלה-אידינה, את ערי בבל המורדות ואת שבטי הארמים והכשדים שהתגוררו בדרום מסופוטמיה. הוא הגלה לאשור 208,000 חיילי אויב ולקח רכוש רב. במקומו המליך סנחריב את בל-איבני, אציל בבלי שחונך באשור. כשגם הוא מרד, ובמקומו המליך סנחריב בשנת 699 לפנה"ס את בנו אשור-נדין-שומי.
במהלך מסע מלחמה של סנחריב לעילם ב-694 לפנה"ס, איגפו העילמים את האשורים מצפון, ותפסו את בבל, כשהם שובים את אשור-נדין-שומי, ומעלים לשלטון אציל מקומי בשם נרגל-אושזיב. סנחריב שב וכבש את בבל ב-693 לפנה"ס, אך איבד אותה בשנית כשחזר להילחם בעילמים. הפעם עלה לשלטון אציל כשדי בשם מושזיב-מרדוך, ששלט בבבל במשך 4 שנים.
סנחריב נלחם נגד מושזיב-מרדוך, עילם ובלי בריתם - על גדות החידקל, בקרב ח'לולה, שאחריו שני הצדדים תיארו את הקרב כניצחונם; כיון שתוצאות הקרב לא היו חד משמעיות - שני הצדדים טענו לניצחון. הקרב לא שינה את הסטטוס של המלכים הלוחמים בשני הצדדים, אבל אשור נסוגה מהאזור.
ב-689 לפנה"ס תפס סנחריב את בבל פעם נוספת, והפעם, כעונש על חוסר נאמנותה - החריבה, ונטל את פסל מרדוך מבבל לאשור. חומותיה, מקדשיה וארמונותיה הושמדו לגמרי, וההריסות הושלכו לאראכטו (Arakhtu),או בכנויו "הנהר של בבל" אשר זרם בדרומה של בבל הקדומה. חורבן בבל זעזע את העולם המסופוטמי, בהיותה התרבות המפותחת באזור. את נינוה, בירתו, בנה סנחריב בדומה לבבל שהחריב והפכה למרכז התרבותי של העולם העתיק. כמו כן, יצא סנחריב למלחמה כנגד שבטי ההרים של קיליקיה.
סנחריב נרצח ב-681 לפנה"ס בידי בנו ארד-מוליסו, הוא אַדְרַמֶּלֶךְ המקראי. במקרא צוין בן אחר בשם שַׂרְאֶצֶר, עליו לא ידועים כל פרטים אחרים, ויכול להיות ששמו הוא גלגול של אחד מנכבדי הממלכה שלא היה בנו של סנחריב). לאחר הרצח, ולאחר שלא הצליח לתפוס את השלטון נמלט ארד-מוליסו לאוררטו (היא אררט המקראית). בכרוניקה הבבלית צוין כי האל מרדוך, שכעס על סנחריב (בשל החרבת בבל, ולקיחת פסלו) גרם לבנו לרצוח אותו. לעומת זאת, המקרא מייחס את סופו להתרסה הגדולה של שליחו רבשקה וכך נאמר במפורש בנבואתו של ישעיהו בן אמוץ על כישלון המצור שלו על ירושלים (20 שנה לפני מותו): ”וַיֹּאמֶר לָהֶם יְשַׁעְיָהוּ, כֹּה תֹאמְרוּן אֶל-אֲדֹנֵיכֶם: כֹּה אָמַר יְהוָה, אַל-תִּירָא מִפְּנֵי הַדְּבָרִים אֲשֶׁר שָׁמַעְתָּ, אֲשֶׁר גִּדְּפוּ נַעֲרֵי מֶלֶךְ-אַשּׁוּר, אֹתִי. הִנְנִי נֹתֵן בּוֹ רוּחַ, וְשָׁמַע שְׁמוּעָה וְשָׁב לְאַרְצוֹ; וְהִפַּלְתִּיו בַּחֶרֶב, בְּאַרְצוֹ”. את מקומו תפס אסרחדון, אחד מבניו האחרים מאשתו נקיה-זכותו.
בימינו בטלה משמעותה העיקרית של מצוות מחיית זכר עמלק, מכיוון שלא ניתן לזהות עם המזוהה אתנית עם עמלק; חז"ל קשרו זאת לסנחריב, אשר "בלבל את האומות" על ידי הגלייתן ממקום למקום. כמו כן, משום בלבול האומות שעשה סנחריב, קיימת מחלוקת האם האיסור לשאת שני דורות של גר מצרי עודנו בתוקפו.
מפעלי המלך

סנחריב עמד מאחורי מספר גדול של מפעלי בנייה, רובם בבירתו נינוה. קודם בנה את ארמונו המפואר בן מאות החדרים וקרא לו שַנְיָ-לַ-יִשֻ (אין שני לו). הוא שיקם את מבניה העתיקים של העיר, בנה חומה רמה שאורכה כ-12 קילומטרים, תעלת הגנה, רחובות, גנים, חורשות וצינורות מים. כמו כן בנה בעיר אשור מקדשים ושיפץ את חומותיה. בימיו הומצאו דרכים נוחות יותר להתכת הברונזה ושימוש בחומרי בניין.
צאצאים יהודים

לפי התלמוד הבבלי, התנאים שמעיה ואבטליון היו מצאצאיו של סנחריב.
ראו גם

מנסרת סנחריב
מסע סנחריב בארץ ישראל
ההגליות האשוריות
לקריאה נוספת

ספר מלכים ב', פרק י"ח, וכן ספר דברי הימים ב', פרק ל"ב, וכן ספר ישעיהו, פרק ל"ו - ל"ט, סיפור שמופיע 3 פעמים בתנ"ך באופן נדיר.
ספר מלכים ב', פרק י"ט
A. Kirk Grayson, Jamie Novotny, The royal inscriptions of Sennacherib, king of Assyria (704-681 BC). Part 1, Eisenbrauns, 2012
A. Kirk Grayson, Jamie Novotny, The royal inscriptions of Sennacherib, king of Assyria (704-681 BC). Part 2, Eisenbrauns, 2014
הערות שוליים

1 2  וַיְהִי הוּא מִשְׁתַּחֲוֶה בֵּית נִסְרֹךְ אֱלֹהָיו – על רצח סנחריב מתוך הפודקאסט דברי הימים, ד"ר אילן אבקסיס
↑  J. black, A. George & N. Postgate (ed),"A Concise Dictionary of Akkadian", PP: 8, 303
↑  ספר מלכים ב', פרק ט"ו, פסוק י"ט
↑  Osama Shukir Muhammed Amin, Phoenician-Assyrian Warship, World History Encyclopedia, ‏21 באוגוסט 2017 (באנגלית)
↑  A. Kirk Grayson, Jamie Novotny, The royal inscriptions of Sennacherib, king of Assyria (704-681 BC). Part 1, Eisenbrauns, 2012, עמ' 63 (הקטע חוזר גם בעמ' 95, 114, 131, 175 ו־192) וכן ב־A. Kirk Grayson, Jamie Novotny, The royal inscriptions of Sennacherib, king of Assyria (704-681 BC). Part 2, Eisenbrauns, 2014, עמ' 183 (קטע מצומצם יותר חוזר בעמ' 48, 69, 74 ו־79)
↑  אנציקלופדיה מקראית ה, עמ' 1063
↑  Mesopotamian Chronicles ערך על ידי Jean-Jacques Glassner,Benjamin Benjamin, עמ' 199
↑  ספר מלכים ב', פרק י"ט, פסוקים ו'–ז'.
↑  אהובה אשמן, תולדות חוה, בנות אמהות ונשים נוכריות במקרא, עמ' 296
↑  מנחת חינוך פרשת כי תצא מצווה תרד
↑  תלמוד בבלי, מסכת ברכות, דף כ"ח, עמוד א'
↑  תלמוד בבלי, מסכת גיטין, דף נ"ז, עמוד ב'
| 0 | 1 | 2 |
| --- | --- | --- |
| הקודם: סרגון השני | המלך ממלכי אשור | הבא: אסרחדון |
| 0 | 1 | 2 |
| --- | --- | --- |
| הקודם: מושזיב-מרדוך  693–689 לפנה"ס | מלך ממלכי בבל בתקופת השושלת העשירית האשורית   681-689 לפנה"ס | הבא: אסרחדון 681–669 לפנה"ס |
| --- | --- |
בקרת זהויות :  NLI: 987007460995405171  PLWABN: 9810575872005606  BIBSYS: 2032184  BNE: XX5416821  BnF: cb120623647 (data)  GND: 118642189  ISNI: 0000 0003 8223 4777  LCCN: n83139777  NTA: 071970592  SELIBR: 285167  SUDOC: 028879619  ULAN: 500355325  VcBA: 495/70283  VIAF: 264770274   WorldCat (עם VIAF): 264770274 
סנחריב בראש צבאו
אניית מלחמה פיניקית מימי סנחריב
מנסרת סנחריב, המוצגת במוזיאון ישראל
מגינים יהודים מול צבאות סנחריב. פרט מתצוגה במוזיאון מגדל דוד
קשתים אשורים. תבליט מארמון סנחריב בנינוה
תבוסת סנחריב, ציור מעשה ידי פטר פאול רובנס משנת 1614
חסבולה

| --- | --- |
אין תמונה חופשית
 לידה:  7 ביולי 2002 (בן 22) דאגסטן, רוסיה רוסיה
 מידע אישי
 שם:  חסבולה מגומדוב
 שם בשפת המקור:  Хасбулла Магомедов
 מקום מגורים:  דאגסטן, רוסיה רוסיה
 מידע אינסטגרם
 תקופת הפעילות:  2021–הווה (כ־4 שנים)
 רשומים:  8.4M (אינסטגרם) 214.3K (טיקטוק) 
חַסְבּוּלַה מַגוֹמֵדוֹב או בקיצור חסבולה, ולעיתים חסביק או מיני חָבִּיבּ (נולד ב-7 ביולי 2002‏; ברוסית: Хасбулла Магомедов) הוא כוכב רשת דאגסטני מוסלמי.
חסבולה התפרסם לראשונה בסרטון טיקטוק ויראלי שיצא ב-2021, הודות למראהו הילדותי שנגרם כתוצאה מפגם גנטי. מאז, הוא שיתף פעולה עם מתאגרפים מפורסמים, ביניהם חביב נורמגומדוב ודיינה וייט.
ביוגרפיה

חסבולה, שגובהו 1.01 מטרים בלבד, סובל מסוג של גמדות הנגרמת כתוצאה מחוסר בהורמון גדילה.
הוא שומר בקנאות על חייו הפרטיים. ידוע כי אביו, מַגוֹמֵד מגומדוב, מנהל עבורו את ענייניו הכלכליים, וכן מעורב בהפקת הסרטונים של בנו. בקיץ 2021, נודע כי לחסבולה יש אחות הסובלת מפגם גנטי דומה. הפצת מידע זה הובילה לשערורייה שבסופה נמחק חשבון האינסטגרם שלו, לנוכח איומים על מפיץ הידיעה.
פעילות ברשתות החברתיות

ב-2022 התקיים עימות בין חסבולה לבין המשפיען הטג'יקי עבדו רוזיק (אנ'), שאף הוא סובל מתסמונת דומה.
בספטמבר 2022, חסבולה חתם על חוזה של חמש שנים עם אליפות הלחימה האולטימטיבית.
במרץ 2023, ביקר חסבולה בארצות הברית באירוחם של האחים נלק, יוטיוברים אמריקאים. לאחר שובו לרוסיה, הוא ספג ביקורת חריפה על התעללות פיזית בחתול המחמד שלו.
הערות שוליים

1 2  "Дагестанский феномен: как Хасбик за три года заработал больше $2 млн". Forbes.ru (ברוסית). נבדק ב-2023-04-04.
↑  "Hasbulla is headed to Abu Dhabi for UFC 280". asianmma.com (באנגלית). 2022-10-11. נבדק ב-2023-03-23.
↑  "Hasbulla under fire for allegedly abusing cat in YouTube video". mmajunkie.usatoday.com (באנגלית). 2023-03-29. נבדק ב-2023-03-23.
↑  "Hasbulla Magomedov: Who is Hasbulla? Why is the Russian an online sensation? What's his medical condition?". www.scotsman.com (באנגלית). 2022-09-01. נבדק ב-2023-03-23.
↑  "Хасбик после угроз девушке из-за сестры лишился аккаунта в Instagram и извинился". Инфо24.ru. נבדק ב-2023-04-05.
↑  Анастас Машковцев (2021-12-03). "Сестра Хасбика: что известно о семье Магомедовых и скандале с двойняшкой". 360°. נבדק ב-2023-04-05.
↑  "Is Hasbulla fighting Abdu Rozik in the UFC? Dana White hints at possible fight date". Dexerto (באנגלית). נבדק ב-2023-04-04.
↑  "Hasbulla Signs Five-Year UFC Contact". Yahoo Life (באנגלית אמריקאית). נבדק ב-2023-04-04.
↑  "Dana White-Hasbulla deal sets UFC world on fire". www.marca.com (באנגלית). 2022-09-13. נבדק ב-2023-03-23.
↑  "Social media sensation Hasbulla Magomedov pens five-year deal with UFC". www.wionews.com (באנגלית). 2022-09-14. נבדק ב-2023-03-23.
↑  "Hasbulla says he has 'officially signed a deal to fight in the UFC'". mmajunkie.usatoday.com (באנגלית). 2022-10-13. נבדק ב-2023-03-23.
↑  Press-Reynolds, Kieran. "A popular Russian influencer is unfazed after fans accused him of animal abuse in a now-deleted video where he's seen yanking and hitting his cat". Insider (באנגלית אמריקאית). נבדק ב-2023-04-04.
↑  Payne, Johny. "Ali Abdelaziz offers words of support to Hasbulla after influencer defends beating his cat". www.sportskeeda.com (באנגלית אמריקאית). נבדק ב-2023-04-04.
איל חלפון

| --- | --- |
אין תמונה חופשית
 לידה:  4 ביוני 1956 (בן 68) נתניה, ישראל 
 מדינה:  ישראל 
 מקום לימודים:  אוניברסיטת תל אביב 
 מספר צאצאים:  2 
 פרסים והוקרה:  פרס אופיר לתסריט המקורי הטוב ביותר (1998)  פרס אופיר לתסריט המקורי הטוב ביותר (2005) 
 פרופיל ב-IMDb
 
איל חלפון (נולד ב־4 ביוני 1956) הוא במאי ותסריטאי ישראלי.
ביוגרפיה

חלפון גדל בשיכון סלע בנתניה. אביו יליד טריפולי ואמו ילידת סלובקיה. בנעוריו עסק בגלישת גלים ובכדורמים. התגייס לצה"ל והתנדב לשייטת 13. חלפון החל מסלול הכשרה כלוחם. במהלך דליקה שפרצה בספינה נפצע בראשו. את שירות המילואים עשה חלפון בצוות ביחידת מילואים מובחרת בעוצבת האש.
בעבר עבד כעיתונאי בעיתוני רשת שוקן (כל העיר ולאחר מכן בהעיר וחדשות). חלפון, בוגר החוג לקולנוע וטלוויזיה באוניברסיטת תל אביב. כבמאי וכתסריטאי עשה את הסרטים התעודיים "ג'ם סשן" ו"החברים של תיאו". כמו כן ביים וכתב, בין היתר, את הסרטים איזה מקום נפלא, האיטלקים באים (1996), קרקס פלשתינה (1998), תיאום כוונות על פי ספרו של הרב חיים סבתו ו"מלחמת 90 הדקות" (2017). כמו כן כתב את התסריט לגמר גביע, סרט על קבוצת חיילים ישראליים בימי מלחמת לבנון הראשונה, על רקע משחקי המונדיאל.
חלפון מלמד במחלקה לקולנוע במדרשה לאמנות של מכללת בית ברל.
חיים פרטיים

נשוי לסיגל, וטרינרית, ולהם שני בנים.
חלפון ידוע באהדתו לקבוצת הפועל תל אביב.
פרסים

זכה פעמיים בפרס אופיר לתסריט הטוב. ב-1998 על "קרקס פלשתינה", וב-2005 על "איזה מקום נפלא".
ספריו

מסע חיפושים - עם חברים, באמצע החיים, לאורך שביל ישראל, הוצאת אחוזת בית, 2008.
בת דודתי לילי - הוצאת אחוזת בית, 2017.
היו פה לפנינו, ארץ ישראל. מיליון השנים הראשונות, יחד עם רן ברקאי, כנרת זמורה-ביתן דביר, 2021.
הערות שוליים

↑  איל חלפון, מהשקם לשקמים, באתר ynet, 9 באוקטובר 2007
↑  דוד שליט, ‏מורשת קרב, באתר גלובס, 8 במרץ 2007
| פרס אופיר לתסריט המקורי הטוב ביותר |
| --- | --- | --- |
| 1990–1999 | שבי גביזון, יונתן ארוך ויוחנן רביב (1990) • חיים מרין (1991) • אסי דיין (1992) • אנריקה רוטנברג ואסטבן גוטפריד (1993) • אסי דיין (1994) • שבי גביזון (1995) • יגאל בורשטיין (1996) • אסי דיין (1997) • איל חלפון (1998) • אריק קפלון (1999) |  |
| 2000–2009 | יוסף סידר (2000) • דובר קוסאשווילי (2001) • ניר ברגמן (2002) • שבי גביזון (2003) • יוסף סידר (2004) • איל חלפון (2005) • שמי זרחין (2006) • ערן קולירין (2007) • ארי פולמן (2008) • ירון שני וסכנדר קובטי (2009) |  |
| 2010–2019 | נח סטולמן (2010) • יוסף סידר (2011) • רמה בורשטין (2012) • יובל אדלר, עלי ואקד (2013) • טליה לביא (2014) • אלעד קידן (2015) • רמה בורשטין (2016) • שבי גביזון (2017) • אופיר ראול גרייצר (2018) • סאמח זועבי (2019) |  |
| 2020 ואילך | דנה אידיסיס (2020) • ערן קולירין (2021) • מיכל ויניק (2022) • אלינור סלע וריימונד אמסלם (2023) • מאיה קניג (2024) |  |
| --- | --- |
בקרת זהויות :  NLI: 987007302732705171  PLWABN: 9810567909105606  BnF: cb16202753b (data)  GND: 1061249816  ISNI: 0000 0001 2012 9483  LCCN: no2003085277  VIAF: 43992320   WorldCat (עם VIAF): 43992320
קלי אוסבורן

| --- | --- |

 לידה:  27 באוקטובר 1984 (בת 40) וסטמינסטר
 מדינה:  הממלכה המאוחדת
 השכלה:  Pipers Corner School 
 תקופת הפעילות:  מ-1998 
 עיסוק:  מנחת טלוויזיה מעצבת אופנה זמרת שחקנית
 בן או בת זוג:  סיד וילסון (2022–?) 
 מספר צאצאים:  1 
 קישורים חיצוניים
 פייסבוק:  KellyOsbourne
 טוויטר (X):  KellyOsbourne
 
קלי מישל לי אוסבורן (באנגלית: Kelly Michelle Lee Osbourne; נולדה ב-27 באוקטובר 1984) היא שחקנית ומנחת טלוויזיה, מעצבת אופנה, זמרת וידוענית בריטית אוסבורן היא בתם של שרון ואוזי אוסבורן והופיעה מגיל 16 עם בני משפחתה בתוכנית הריאליטי זוכה פרס אמי "משפחת אוסבורן". היא הוציאה שני אלבומי מוזיקה והופיעה במחזמר הנודע "שיקגו". היא הנחתה אירועים וטקסים רבים בבריטניה ובעולם. ב-2009 זכתה במקום השלישי בתחרות "רוקדים עם כוכבים". בשנה זו הוציאה את הספר האוטוביוגרפי "Fierce" שהפך לרב-מכר. בתחום האופנה, היא הוציאה עם חברתה ונותנת החסות שלה, אלי ברון, ליין אופנה בשם "Stiletto Killers", ודגמנה עבור חברות האופנה "אקססורייז", "Heatherette" וליין האופנה של מדונה ובתה לורדס, "Material Girls". נכון לשנת 2011 היא משמשת כשופטת בתוכנית הטלוויזיה "משטרת האופנה", וככתבת אופנה בערוץ E!. כתבה טור קבוע בצהובון "The Sun", היא כותבת טור במגזין "Closer".
ביוגרפיה

אוסבורן נולדה בוסטמינסטר, לונדון שבממלכה המאוחדת אביה הוא אוזי אוסבורן ואימה היא שרון אוסבורן. יש לה אחות גדולה, איימי, ואח קטן, ג'ק, ושני אחים למחצה: ג'סיקה הובס ולואיס ג'ון אוסבורן, שניהם מנישואיו הראשונים של אביה. יש לה באופן לא רשמי אח מאומץ, רוברט מרקטו, ששרון ואוזי אספו אותו לביתם לאחר שאמו מתה. ילדותה של קלי התבטאה בנסיעות מסביב לעולם בזמן שאביה הופיע במקומות שונים, וגרה ביותר מ-20 בתים, באנגליה ובארצות הברית.
ביוגרפיה > מערכות יחסים

בספטמבר 2006, אוסבורן ובן זוגה, מאטי דרהאם, נישאו באירלנד. נציגיה של אוסבורן טענו שהנישואים לא היו חוקיים ומחייבים מכיוון שהחתונה התקיימה באירלנד. היא יצאה עם מאט אמרסון, מתופף הלהקה "טראש פאשן".
במרץ 2009, אוסבורן התארסה לדוגמן לוק וורל. ביולי 2010, היא נפרדה ממנו לאחר שגילתה שהוא בגד בה.
ביוגרפיה > אקטיביזם ועבודות צדקה

אוסבורן הופיעה בנשף הצדקה של HIV בפברואר 2007.
ב-1 באפריל 2010, קלי אוסבורן ואמה, שרון אוסבורן, הצטרפו לפתיחת הקמפיין של סינדי לאופר "Give a Damn", שמטרתו ליצור מודעות נרחבת בציבור על אפליית קהילת הלהט"ב. בקמפיין מביאים הטרוסקסואלים להשתלב ולדבר עם גייז, לסביות, ביסקסואלים וטרנסג'נדרים, במטרה להפסיק את ההפליה. ידוענים נוספים שהשתתפו בקמפיין הם וופי גולדברג, ג'ייסון מראז, אלטון ג'ון, סינת'יה ניקסון וקים קרדשיאן.
ביוגרפיה > סמים

ב-2 באפריל 2004, אוסבורן התאשפזה במכון גמילה לאחר שהודתה בפני משפחתה שהיא מכורה למשכך כאבים. שנה לאחר מכן, ב-2 ביוני, היא התאשפזה במרכז גמילה בפסדינה לאחר שחזרה להשתמש בסמים. היא התאשפזה במכון גמילה פעם נוספת, בינואר 2009, שם שהתה במשך חודש, ולאחר מכן הודתה שהיא חוותה הידרדרות בהתמכרותה למשכך כאבים. לאחר שהיא השתחררה, היא מסרה שמכון הגמילה עזר לה מאוד.
ביוגרפיה > בעיות משפטיות

ב-19 בינואר 2009, אוסבורן נעצרה לאחר שלכאורה סטרה לעיתונאית זואי גריפין במועדון באוגוסט 2008, לאחר שגריפין פרסמה כתבה פוגעת בבן הזוג של אוסבורן, לוק וורל.
ביוגרפיה > טבעונות

אוסבורן היא טבעונית מאז 2012. ב-2020 סיפרה כי בעזרת שמירה על תזונה טבעונית בריאה הצליחה להוריד ממשקלה כ-38 ק"ג.
קריירה > "משפחת אוסבורן"

אוסבורן ושאר משפחתה המצומצמת (מלבד איימי) נכנסו לתודעה הציבורית ברחבי העולם בעקבות סדרת הריאליטי של MTV, "משפחת אוסבורן", שהציגה משנת 2002 עד שנת 2005. הסדרה תיעדה את אורך החיים השגרתי של המשפחה, והפכה ללהיט. היא הציגה את התפקוד הלא-נורמלי של המשפחה, את המלוכדות שלהם, את התעסקותם במוזיקת מטאל, ניבולי הפה שלהם, וכל אלה הם חלק מהתנהגותה היומיומית של המשפחה. קלי, הבת האמצעית, לדברי הרולינג סטון, התגלתה בסדרה כאחת ש"מצחיקה ברשעות שלה, כנה באכזריות שלה". הסדרה החלה כשאוסבורן הייתה בת כ-16 והסתיימה כשאוסבורן הייתה בת כ-20. אוסבורן סיפרה בראיון שצוות הצילום היה אמור להיות בביתם רק מספר שבועות, אך צילמו שם במשך כמה חודשים, ושהמצלמות הקבועות שהתרכזו בה ובמשפחתה הלחיצו את בני המשפחה.
במרץ 2009, אוסבורן חזרה לטלוויזיה עם שאר משפחתה בסדרה "משפחת אוסבורן חוזרת".
קריירה > מוזיקה

אלבומה הראשון, "Shut Up", יצא ב-2002. האלבום קיבל ביקורות מעורבות וצבר הצלחה מתונה בקרב האמריקאים, אך הצליח מאוד בקרב האירופאים. להקת הרוק "Pure Rubbish", הופיעה עם שירי האלבום בטקס פרסי המוזיקה של MTV לשנת 2002. הסינגל שלה מתוך האלבום, "!Shut Up", הגיע למקום הראשון במצעד הבילבורד. במאי 2003 עזבה אוסבורן את חברת התקליטים "Epic Records" אשר הקליטה לה את האלבום הראשון. בהמשך היא הקליטה את הדואט "Changes" (של בלאק סבאת') עם אביה. הדואט הגיע למקום הראשון במצעדי השירים בבריטניה. על אלבומה "Sleeping In The Nothing" היו כמה מחלוקות, מאחר שעטיפת האלבום הייתה שונה מאוד, בה אנשים מצאו את אוסבורן מגעילה, אף על פי שהיא הכריזה שהיא גאה במידותיה.
במהלך ריאיון ב-2005, אוסבורן הכחישה את הדיווחים על כך שסיימה את קריירת השירה שלה, כשאמרה: "אני לא יודעת מאין באו שמועות הפרישה - רק עכשיו הקלטתי גרסה חדשה של "Girls Just Want to Have Fun" עם סינדי לאופר".
ב-2007 הופיעה במחזמר "שיקגו" וזכתה בפרס שחקנית השנה על תפקידה. מאוחר יותר הפסיקה להופיע במחזמר, לאחר תקרית שפצעה אותה במהלך ההופעה.
קריירה > משחק

תפקיד המשחק הראשון של אוסבורן היה ב-2004 בסדרת הנעורים של ABC, "Life as We Know It‏", שם שיחקה בתפקיד משנה את דבורה ביאטריקס טינאן. ביוני 2006, היא שיחקה את וונדי מפיטר פן באירוע "Children's Party at the Palace". באותה שנה היא דיבבה בסרט האנימציה "Live Freaky! Die Freaky!". ביולי 2007, הוכרז שקלי תשחק את מאמא מורטון במחזמר "שיקגו". היא הופיעה במחזמר במשך שבעה שבועות.
ב-2008 היא הופיעה בסרט המוזיקלי הקצר "The Town that Boars Me". בסרט הופיעה גם סופי אליס בקסטור. ב-2009 היא ביצעה הופעת אורח במלון בבילון, סדרת טלוויזיה בריטית, בה שיחקה את ג'ו, דמות שדומה מאוד לאוסבורן עצמה. באוגוסט 2010, היא החלה להצטלם לסרט "הייתי צריך להיות רומיאו", בה היא משחקת את ניקול, התפקיד הראשי הראשון של אוסבורן. תאריך היציאה של הסרט הוא ה-7 באפריל 2011. בדצמבר 2010, אושר כי אוסבורן תככב לצד כוכבת דיסני, מיילי סיירוס, ב" So Undercover". צילומי הסרט התחילו ב-2010, והוא צפוי לצאת בחורף 2012.
קריירה > הגשה

מאז עלייתה לתהילה, אוסבורן הנחתה מגוון אירועים. ב-2006 היא הייתה מנחה שותפה ב"אני סלבריטי, תוציאו אותי מכאן! עכשיו". היא הנחתה לצד ג'ף ברייזר באוסטרליה, ולצד מארק דורדן סמית' בלונדון. הג'ובים החד-פעמיים שלה כוללים את הופעה ב"פרסי הקולנוע של MTV", הנחיות בשטיח האדום של טקס פרסי "MTV בריטניה ואירלנד", בפרסי המוזיקה של MTV אירופה לשנת 2003, "עולם הפופ", "The Sunday Night Project", טקס "פרסי המוזיקה של MTV אוסטרלי"ה לשנת 2005 והנחיה בתוכנית הרדיו "BBC Radio 1". באביב 2006, אוסבורן הייתה אחת השופטות ב"Making Your Mind Up".
בינואר 2007, אוסבורן החלה להנחות את "פרויקט קטוולק" (פרויקט מסלול דוגמנות). בסתיו 2007, אוסבורן חתמה עם "BBC Radio 1" על הגשת תוכנית משלה, "The Surgery". ב-7 באוקטובר 2007, התוכנית עלתה לאוויר בפעם הראשונה כשהנושא המרכזי היה פגיעה עצמית. בזמן שאוסבורן לא הייתה, אלד ג'ונס הגיש את התוכנית, ולאחר מכן הוא הפך למגיש הקבוע של התוכנית. באביב 2008, היא החלה לתת עצות למתבגרים בטור שלה שבצהובון "The Sun".
היא התחרתה ברוקדים עם כוכבים מספטמבר עד נובמבר 2009. היא והפרטנר שלה, לואיס ואן אמסטל, זכו במקום השלישי בתחרות. השופטים טענו במשך התוכנית שקלי היא המתחרה שהשתפרה והתבגרה הכי הרבה, והמתחרה שהכי הפתיעה אותם, ושלא היו רוצים לראות אותה מודחת.
באוגוסט 2010, יצאה הודעה לתקשורת שאוסבורן הוחתמה לצד ג'ואן ריברס וג'וליאנה רנסיק לשפוט בתוכנית האופנה השבועית של ערוץ E!, "משטרת האופנה". אוסבורן הגיבה על כך: "זהו חלום שמתגשם...ואני לא יכולה לחכות לעבוד עם ג'ואן ריברס כל שבוע". בתוכנית היא מעבירה ביקורות אופנה ועל אירועים מרכזיים בשטיח האדום. אוסבורן עזבה את התכנית ב-2015.
קריירה > אופנה

בעקבות הופעתה ב"משפחת אוסבורן", החלו פרשני אופנה שונים לשים לב לסגנונה השונה והטרנדי של אוסבורן. ב-2004, אוסבורן הציגה לראשונה את קו האופנה שלה, "Stiletto Killers", ביחד עם חברתה ונותנת החסות שלה, אלי ברון. הליין היה בהשראת רוק, ובו היו חולצות טי, גטקס, סווצ'רים עם קפוצ'ון ומכנסי טרנינג שעוצבו בידי אוסבורן וברון. "Stiletto Killers" נסדר באפריל 2006.
ב-2006, אוסבורן נהפכה לפנים של "אקססורייז" בקמפיין שהציג באירופה, קנדה, רוסיה, אוסטרליה, ברזיל, דרום אפריקה ובמזרח התיכון. באביב של אותה שנה, אוסבורן דגמנה עבור "Heatherette" בתצוגת אופנה, שבה דגמנה גם נעמי קמפבל.
ב-2011, אוסבורן נבחרה להחליף את טיילור מומסן כפנים של ליין האופנה של מדונה ובתה לורדס, "Material Girls". הליין מיועד בעיקר לבנות מתבגרות ונמכר בחנויות של "Macy's" בארצות הברית.
ב-2011, אוסבורן נהפכה לכתבת אופנה באופן קבוע עבור "ערוץ E!". בשל הופעתה ב"משטרת האופנה" לצד ג'ואן ריברס, היא דיווחה בשידור ישיר עבור הערוץ מאירועים כמו האוסקר וגראמי.
קריירה > כתיבה

ב-1 בספטמבר 2009, אוסבורן הוציאה את הספר האוטוביוגרפי הראשון שלה, "Fierce". אף על פי שהספר מכיל אלמנטים אוטוביוגרפיים, הוא גם נועד כדי לתת עצות לאנשים, ומראה איך להפעיל כח והנהגה ברגעים קשים ובתקופות קשות. הספר הגיע למקום הראשון במצעדי ספרים רבים, והפך לרב-מכר. מספטמבר 2009, היא כותבת טור שבועי של עצות במגזין "Closer".
קריירה > רוקדים עם כוכבים

קלי אוסבורן הייתה בין הסלבריטאיות שהתחרו ברוקדים עם כוכבים, ואחת מ-16 סלבריטאים מתחרים. התחרות החלה ב-21 בספטמבר 2009, ושודרה במשך 10 שבועות. ב-17 בנובמבר 2009, היא והפרטנר שלה, לואיס, עלו לגמר לצד הזמרת מיה וזמר הפופ דוני אוסמונד. הם הגיעו למקום השלישי עם הציונים הכי נמוכים בגמר בקרב השופטים.
הערות שוליים

↑  Eliza Erskine, Kelly Osbourne Has Turned Her Health Around Since Going Vegan!, One Green Planet Buzz, August 2020
| --- | --- |
בקרת זהויות :  BIBSYS: 4082226  BnF: cb14212880f (data)  GND: 135301017  ISNI: 0000 0001 1467 8427  LCCN: no2002059962  MusicBrainz: 6f54eacf-7ec1-4917-8995-6c2f67b606e6  NKC: xx0021697  RERO: 02-A011919261  SUDOC: 252668170  VIAF: 158149196248974790199   WorldCat (עם VIAF): 158149196248974790199 
אוסבורן לצד אמה, שרון
אוסבורן בשנת 2009
יואב ברונר

| --- | --- |

אל"ם יואב ברונר בעת כניסתו לתפקיד מפקד חטיבת הצנחנים, אוקטובר 2021
 לידה:  25 ביוני 1979 (בן 45) קריית טבעון, ישראל ישראל
 מדינה:  ישראל 
 השתייכות:   צבא הגנה לישראל
 תקופת הפעילות:  מ-אוגוסט 1997
 דרגה:    תת-אלוף
 תפקידים בשירות
 סגן מפקד חטיבת אילת  מפקד גדוד 890  מפקד בא"ח צנחנים  מפקד חטיבה 55  מפקד החטיבה הצפונית ברצועת עזה  מפקד חטיבת הצנחנים  מפקד עוצבת הבזק
 פעולות ומבצעים
 האינתיפאדה השנייה  מבצע חומת מגן    מלחמת לבנון השנייה  מבצע עופרת יצוקה  מבצע עמוד ענן  מבצע שובו אחים    מבצע צוק איתן  מבצע שומר החומות  מלחמת חרבות ברזל
 
יואב ברונר (נולד ב-25 ביוני 1979) הוא קצין בצה"ל בדרגת תת-אלוף, המשרת כמפקד עוצבת הבזק. קודם לכן שימש מפקד חטיבת הצנחנים, מפקד החטיבה הצפונית ברצועת עזה, מפקד חטיבה 55, מפקד בא"ח צנחנים ומפקד גדוד 890.
ביוגרפיה

ברונר, בנם של יאיר ועדנה, נולד וגדל בקריית טבעון. למד בבית הספר היסודי נרקיסים ובאורט גרינברג שבקריית טבעון. הדריך והיה רשג"ד בשבט הצופים אלון בקריית טבעון.
ביוגרפיה > שירותו הצבאי

התגייס לצה"ל באוגוסט 1997, ושובץ בגדוד דוכיפת. עבר מסלול הכשרה כלוחם, קורס מ"כים חי"ר וקורס קציני חי"ר. בסיום הקורס שב לגדוד דוכיפת ומונה למפקד מחלקה. בהמשך שימש כמפקד פלוגה בגדוד דוכיפת. לאחר מכן מונה למפקד פלוגה בבה"ד 1. הצלחתו בתפקיד זכתה להערכתו של מפקד בה"ד 1, גל הירש, שהמליץ בעקבות כך למפקד חטיבת הצנחנים, יוסי בכר, לשלבו בחטיבה, בכר נענה ושילבו תחילה כקצין בתפקיד מטה. לאחר מכן מונה למפקד פלוגת החוד בגדוד 890, והוביל אותה בין היתר במהלך מלחמת לבנון השנייה. בהמשך שימש כסגן מפקד גדוד 202 בין השנים 2009–2010. לאחר מכן מונה למפקד מגמת הכשרות של גדס"ר צנחנים.
בשנת 2012 הועלה לדרגת סא"ל ומונה לסגן מפקד חטיבת אילת, ושימש בתפקיד עד שנת 2013. בשנת 2013 מונה למפקד גדוד 890, והוביל אותו בין היתר בלחימה במבצע צוק איתן, את תפקידו סיים ב-5 באוגוסט 2015. ב-3 בספטמבר 2015 מונה למפקד בא"ח צנחנים, ושימש בתפקיד עד 16 ביולי 2017, בסיום תפקידו הועלה לדרגת אל"ם. ב-2 באוגוסט 2017 מונה למפקד חטיבה 55, ושימש בתפקיד עד 28 באפריל 2019. ב-23 במאי 2019 מונה למפקד החטיבה הצפונית ברצועת עזה. בינואר 2020, לאחר אירוע התהפכות כלי רכב צבאי שנבע מאי הקפדה על הנהלים, כינה את נהגי הביטחון השוטף ששירתו בגזרת חטיבתו "ערסים, תופעת טבע, הייתי שולח אותם לעזה". לאחר ביקורת על דבריו, חזר בו, יצר קשר באופן אישי עם כל אחד מהנהגים, התנצל בפניהם על דבריו והודה להם על עבודתם המסורה מדי יום בגזרה. שימש בתפקיד בין היתר במבצע שומר החומות. את תפקידו סיים ב-31 באוגוסט 2021. ב-13 באוקטובר 2021 מונה למפקד חטיבת הצנחנים. לאחר סיום תפקידו ב-30 במאי 2023 יצא ללימודים.
ב-4 באוגוסט 2024 הועלה לדרגת תא"ל ומונה למפקד עוצבת הבזק.
חיים אישיים

ברונר נשוי לליאור ואב לארבעה. בעל תואר ראשון בלימודי ארץ ישראל מאוניברסיטת בר-אילן, ותואר שני במדעי המדינה מאוניברסיטת חיפה.